recursal/SuperWikiNEXT-32B huggingface dataset:
**לוק תומפסון** (באנגלית: **Luke Thompson**; נולד ב-4 ביולי 1988) הוא שחקן תיאטרון, קולנוע וטלוויזיה אנגלי.

ביוגרפיה
--------

בילדותו עברה המשפחה לפריז, צרפת, בגלל עבודתו של אביו ביורודיסני. בריאיון שנערך עמו במגזין גו לונדון בשנת 2013, אמר תומפסון כי בגלל זה, כשחזר לאנגליה היו לו בעיות עם השפה האנגלית. הוא למד באוניברסיטת בריסטול עד שנת 2010, ולאחר ששיחק את רומיאו במחזה רומיאו ויוליה מאת ויליאם שייקספיר. בקבוצת התיאטרון באותה שנה, הוא החליט שזה מה שהוא רוצה לעשות למשך שארית חייו.

הוא התקבל לאקדמיה המלכותית לאמנות הדרמה, שם הוא למד מ-2010 עד 2013, וסיים תואר ראשון במשחק. תומפסון מסוגל לדבר במגוון מבטאים כמו מבטא דרומי אמריקאי, קוקני, אירי, סקוטי, וולשי ועוד. הוא בקיא בריקודי ואלס ובריקודים תקופתיים אחרים, הוא סיף, ומנגן על פסנתר. יש לו כישרון ציור, ובמהלך הצילומים לסדרה ברידג'רטון, הוא צייר דיוקן של פיבי דינבור.

קריירה
------

תומפסון שיחק במחזות רבים בתיאטרון. בין היתר הוא שיחק בתפקידים ראשיים במחזור המלך ליר, יוליוס קיסר, וחלום ליל קיץ.על הופעתו במחזה בחלום ליל קיץ, הוא נכלל ברשימת "הפנים החדשות בתיאטרון של העיתון "איבנינג סטנדרט" .הוא גם הופיע בסרטים כמו דנקרק ובסדרת הטלוויזיה "The Suspicions of Mr Whicher" בשנת 2020 לוהק לתפקיד בנדיקט ברידג'רטון בסדרת הטלוויזיה של שירות ההזרמה נטפליקס, ברידג'רטון.

במלאת מאה שנה לסיום הקרב על הסום הוא קרא מכתב שנכתב על ידי סגן בוקסטון, שנהרג ביום הראשון של המלחמה, בטקס שנערך במנזר וסטמינסטר, בשנת 2016, בנוכחות המלכה אליזבת ובן זוגה הנסיך פיליפ, דוכס אדינבורו.

  

בינואר 2022 לוהק תומפסון לתפקיד במיני סדרת הטלוויזיה אל מעבר האוקיינוס בהפקת נטפליקס.

פילמוגרפיה
----------

טלוויזיה וקולנוע| שנה | כותרת | תפקיד | הערות |
| --- | --- | --- | --- |
| 2014 | Shakespeare's Globe: A Midsummer Night's Dream | ליזנדר |  |
| The Suspicions of Mr Whicher | ג'ושוע הולווז | פרק אחד |
| 2015 | תיאטרון גוב על המסך: יוליוס קיסר | מארק אנטוני | תפקיד ראשי |
| 2016 | במועדון | סיימון | תפקיד חוזר, 12 פרקים |
| 2017 | דנקרק | קצין |  |
| 2018 | המלט | לארטס | סרט טלוויזיה |
| Kiss Me First | קונור | סרט טלוויזיה |
| התיאטרון הלאומי בהופעה חיה: המלך ליר | אדגר | מצולם לטלוויזיה |
| 2019 | Making Noise Quietly | אוליבר | סרט קולנוע |
| 2020 | לא ממושמעות | פיטר היין | סרט קולנוע |
| ברידג'רטון | בנדיקט ברידג'רטון | עונות 2-1 |
| 2023 | אל מעבר האוקיינוס | היירם בינגהאם הרביעי | מיני סדרת טלוויזיה |

קישורים חיצוניים
----------------

* לוק תומפסון, במסד הנתונים הקולנועיים IMDb (באנגלית)

הערות שוליים
------------

1. 1 2  צוות השחקנים של ברידג'רטון. אתר הסדרה

|  |  |
| --- | --- |
| בקרת זהויות עריכת הנתון בוויקינתונים | 
* GND: 1160111324
* VIAF: 394152742899827730311
* WorldCat (עם VIAF): 394152742899827730311

 |
**קווין וימר** (בגרמנית: **Kevin Wimmer**, נולד ב-15 בנובמבר 1992) הוא כדורגלן אוסטרי בינלאומי, המשחק בסלובן ברטיסלאבה.

קריירת מועדונים
---------------

אחרי עונת בכורה במועדון נעוריו, ל.א.ס.ק. לינץ, וימר עבר ביוני 2012 לשחק במועדון הגרמני פ.צ. קלן תמורת סכום של 250,000 אירו. ב-5 באוגוסט 2012, ערך את הופעת הבכורה שלו בפ.צ. קלן, במהלך ההפסד 0–1 מול איינטרכט בראונשווייג. ב-29 בנובמבר 2013, הוא כבש את שער הבכורה שלו במועדון, בניצחון 0–3 מול סנט פאולי.

במהלך עונת 14–2013 הפך לשחקן הרכב קבוע, והיה וימר שותף להעפלת קבוצתו לבונדסליגה, כמו גם לקבוע שיא בליגת המשנה בספיגה מועטה של שערים, כשקלן ספגה רק 20 שערים באותה העונה. בעונת הבכורה שלו בבונדסליגה, וימר היה חלק משמעותי מחוליית ההגנה והצלחת קבוצתו להימנע מירידה, כאשר במהלך העונה קלן ניצחה לפחות פעם אחת את כל קבוצות הליגה, למעט באיירן מינכן ופרייבורג. קלן קבעה גם שיא בונדסליגה, כאשר סיימה 9 משחקים בתיקו מאופס, והשוותה את שיאה של באיירן מינכן מ-1966, בשמירה על רשת נקייה 13 משחקים במהלך העונה. בעונת 15–2014, וימר פתח בהרכב הקבוצה ב-32 משחקי בונדסליגה, ונבחר לשחקן ההגנה השביעי בטיבו בליגה, על ידי מגזין הכדורגל קיקר.

ב-29 במאי 2015, וימר הצטרף לטוטנהאם הוטספר, לאחר שחתם על חוזה לחמש שנים וקלן קיבלה תמורתו 4.3 מיליון פאונד. ב-30 ביולי 2015, ערך את הופעת הבכורה שלו עבור מועדונו החדש, במשחק קדם עונה מול כוכבי ליגת הMLS בדנוור, קולורדו, בו הפסידה טוטנהאם 1–2. וימר נכנס למשחק בדקה ה-45, כמחליפו של יאן ורטונגן, וערך הופעת בכורה לצד השחקנים החדשים הנוספים במועדון דלה עלי, קירן טריפייר וטובי אלדרווירלד. ב-4 באוגוסט 2015, הוא ערך הופעת בכורה בהרכב הקבוצה, בהפסד 0–2 מול ריאל מדריד במסגרת גביע אאודי.

ב-28 באוגוסט 2017 חתם וימר בסטוק סיטי מהפרמייר ליג בסיום אותה עונה הקבוצה ירדה ליגה. בקיץ 2018 הושאל וימר להנובר 96 מהבונדסליגה. וימר שיחק עונה אחת בהאנובר, וגם איתה ירד ליגה, לאחר שערך 22 הופעות. בתום עונת ההשאלה להאנובר, חזר וימר לסטוק והושאל שוב, הפעם לרויאל מוסקרון מליגת העל הבלגית. ב-1 בפברואר 2021 הושאל לקרלסרוהה עד לסוף העונה. ב-28 במאי 2021 חתם בראפיד וינה.

בקיץ 2023 חתם בסלובן ברטיסלאבה מליגת העל הסלובקית.

קריירה בינלאומית
----------------

וימר ייצג את הנבחרות האוסטריות בכל גילאי הנוער. ב-15 בנובמבר 2013, במהלך יום הולדתו ה-21, הוא ערך את הופעת הבכורה שלו עבור הנבחרת האוסטרית הבוגרת, במהלך הניצחון 0–1 במשחק ידידות מול ארצות הברית. בשנת 2016 השתתף וימר עם נבחרת אוסטריה ביורו 2016, והודח עמה בשלב הבתים.

קישורים חיצוניים
----------------

ויקישיתוף מדיה וקבצים בנושא **קווין וימר** בוויקישיתוף
* קווין וימר, ברשת החברתית אקס (טוויטר)
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת אוסטריה – יורו 2016** |
| --- |
| 1 אלמר • 
2 גריקס • 
3 דראגוביץ' • 
4 הינטראגר • 
5 פוקס • 
6 אילזנקר • 
7 ארנאוטוביץ' • 
8 אלאבה • 
9 אוקוטיה • 
10 יונוזוביץ' • 
11 הרניק • 
12 לינדנר •
13 זוטנר • 
14 באומגרטלינגר •
15 פרודל •
16 וימר •
17 קליין •
18 שופף •
19 הינטרזיר •
20 סביצר •
21 יאנקו •
22 יאנצ'ר •
23 אוזקאן •
מאמן: קולר | אוסטריהאוסטריה |
**שרון פרדו** (‏‏נולד ב־17 בפברואר 1971) הוא פרופסור בפקולטה לפוליטיקה וממשל באוניברסיטת בן-גוריון בנגב וראש הקתדרה ללימודים אירופיים על שם ז'אן מונה (Jean Monnet Chair *ad personam*).

ביוגרפיה
--------

בוגר תואר ראשון (1996) ושני (1997) במשפטים מאוניברסיטת שפילד באנגליה, בשנת 2003 קיבל תואר דוקטור מהפקולטה לפוליטיקה ומדעי החברה באוניברסיטת גנט בבלגיה בנושא "The Euro-Mediterranean Partnership: From European Unilateralism to Regional Regime" ובשנת 2005 כתב תזת פוסט דוקטורט באוניברסיטת בן-גוריון בנושא: "The Euro-Mediterranean Partnership: In Search for the New Euro Mediterranean Region".

פרדו הוא ראש מרכז סימון וייל למחקר וללימודי אירופה בת זמננו – המרכז הלאומי למצוינות במחקר ובהוראת הלימודים האירופיים ע"ש ז'אן מונה באוניברסיטת בן-גוריון. הוא עורך-שותף של סדרת הספרים האקדמיים "אירופה והעולם" בהוצאת הספרים לקסינגטון. פרופ' פרדו הוא נשיא "עילב - עמותה הישראלית ללימודים בינלאומיים", עמית מחקר בכיר נלווה ב"מרכז הלאומי לחקר אירופה" (NCRE) באוניברסיטת קנטרברי (אנ') בניו זילנד, חבר הנהלת המועצה הישראלית ליחסי חוץ (ICFR) וחבר לשכת עורכי הדין בישראל.

פרדו הוא ממקימי המשרד לשיתוף פעולה אזורי, בו שימש כמנהל תחום הפרויקטים וכעוזרו הבכיר של מנכ"ל המשרד. בתפקידיו אלה כיהן תחת השרים שמעון פרס, ציפי לבני ורוני מילוא.

תחומי המחקר שלו מתמקדים בממדים הפוליטיים והמשפטיים של מדיניות החוץ והביטחון האירופית. במחקריו הוא מתמקד בפיתוחו של המרחב האירופי-ים-תיכוני ובמערכת יחסי ישראל והאיחוד האירופי. פרדו מלמד קורסים שונים העוסקים בחקר תהליך האינטגרציה האירופית, הדיפלומטיה והמשפט הבינלאומי הפומבי.

ספריו
-----

* (with Joel Peters) **Uneasy Neighbors: Israel and the European Union**, Lexington Books, 2010
* (with Joel Peters) **Israel and the European Union: A Documentary History**, Lexington Books, 2012
* **Normative Power Europe Meets Israel: Perceptions and Realities**, Lexington Books, 2015

קישורים חיצוניים
----------------

* 

* אתר האינטרנט הרשמי של שרון פרדו (באנגלית)
* שרון פרדו, ברשת החברתית פייסבוק

* שרון פרדו, ברשת החברתית אקס (טוויטר)

* שרון פרדו, באתר SSRN

הערות שוליים
------------

1. ↑  שרון פרדו, קורות חיים, באתר המחלקה לפוליטיקה וממשל, אוניברסיטת בן-גוריון בנגב
2. ↑  Our People, באתר המרכז הלאומי לחקר אירופה באוניברסיטת קנטרברי
3. ↑  שרון פרדו, באתר המחלקה לפוליטיקה וממשל, אוניברסיטת בן-גוריון בנגב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007304536605171
* GND: 140780327
* ISNI: 0000 0001 1891 0297
* LCCN: n2009059454
* NTA: 328606855
* ORCID: 0000-0003-3886-3664
* SUDOC: 158773330
* VIAF: 100680556
* WorldCat: lccn-n2009059454

 |
**אליהו פיטלסון** (18 באוגוסט 1903 - 30 ביולי 1974) היה מהנדס ישראלי.

קורות חיים
----------

אליהו פיטלסון נולד בשנת 1903 בעיר אודסה שברוסיה. בגיל שנה וחצי עלה לארץ ישראל עם משפחתו אך ללא אביו, שנותר באודסה כדי להמשיך ולפרנס את המשפחה והצטרף שנה מאוחר יותר. המשפחה התיישבה תחילה ביבנאל, אך תוך זמן קצר עברה לזכרון יעקב, שם עבדה אמו כמיילדת בבית החולים המקומי, ובה גדל והתחנך. לאחר שסיים את לימודיו בבית הספר היסודי בזכרון יעקב בשנת 1917, החל את לימודיו התיכוניים בבית הספר הריאלי בחיפה וב-1920 היה לאחד מבוגריו הראשונים (תעודת הגמר שקיבל הייתה מספר 15 של המוסד).

עם סיום לימודיו החל לעבוד, כמו אביו, בחברת פיק"א כעוזר למודד בייבוש ביצות כבארה שהשתרעו במישור חוף הכרמל. במקביל למד צרפתית והתכונן ללימודי הנדסה בבלגיה. ב-1922 נסע ללמוד הנדסה אזרחית באוניברסיטת גנט שבבלגיה, בה סיים את לימודיו ב-1926. במהלך לימודיו נשא לאישה את טובה, ילידת הארץ ובת למשפחת פרידלנד שעלתה לארץ ישראל עוד בשנת 1858. עם סיום לימודיו עברו בני הזוג לפריז, ולאחר שנה שבו לארץ ישראל והשתקעו בירושלים.

פיטלסון הקים את חברת "מדבן" שהתמחתה במדידה ובנייה, ובה היה שותף עם המהנדס והמודד מורנו מיוחס, ובשיתוף מקצועי עם משרד האדריכלים של דב כרמי. יחד תכננו והקימו עשרות בנייני ציבור ומגורים בירושלים ובתל אביב. רבים מהם שנבנו בשנות ה-30 בסגנון הבינלאומי זכו להערכה ופרסום בכתבי עת מקצועיים. בין המבנים שבנתה החברה בירושלים: בניין המשרדים "בית האחים דוד" במפגש הרחובות קרן היסוד וז'בוטינסקי, בית זילברשטיין ברחוב הפלמ"ח 10, בית אלישר ברחוב רמב"ן, "בנייני הארמנים" ברחוב שלומציון המלכה, בניין מגורים ומסחר בפינת רחוב כורש ורחוב שלמה המלך שנבנה עבור הארמנים בשיתוף האדריכל דוד אנטול ברוצקוס.

בשנת 1941, עת פעילות הבנייה הפרטית בארץ הצטמצמה בגלל מלחמת העולם השנייה, הקים יחד עם משפחת קבלנים ערבית מבית לחם חברה קבלנית לבניין. החברה ביצעה עבודות רבות עבור הצבא הבריטי ובכלל זה הקמת מחסני צבא ליד חיפה, מסלולים בשדה התעופה ברמת דוד ובתי החולים הצבאיים במושבה הגרמנית בחיפה ובכפר ביל"ו.

פיטלסון התנדב לארגון ההגנה החל מ-1929. עמד בראש "קלוב התעופה" בירושלים, שנועד לקרב צעירים לתחום התעופה. בהמשך שימש בתפקיד קצין אפסנאות של מחוז ירושלים ובתפקיד זה שרת עד תום מלחמת העצמאות, אז השתחרר מצה"ל בדרגת סרן. ב-1949 חידש את פעילות חברת "מדבן" בשותפות חדשה עם בכור שוקרי כליפא. במסגרת זו המשיך, בעזרת הניסיון שרכש כקבלן, בביצוע עבודות של בנייני ציבור כמו בית הספר המקצועי על שם ברנדייס, בית החולים לחולי נפש בגבעת שאול ומבני תעשייה ומלאכה בשכונת מקור ברוך.

פיטלסון נפטר בירושלים ב-1974 והובא למנוחות לצד אשתו טובה בהר המנוחות. הותיר אחריו בן, האדריכל יונה פיטלסון, ובת, עדנא ורטהים.

לקריאה נוספת
------------

* אורה ארדון, **סיפורה של משפחה**, הוצאה עצמית 2004
* יצחק לוי, **תשעה קבין: ירושלים בקרבות מלחמת העצמאות**, הוצאת מערכות 1986
* דוד קרוינקר, **המשולש הירושלמי – ביוגרפיה אורבנית**, הוצאת כתר 2011
* דוד קרוינקר, **שכונות ירושלים: טלביה, קטמון והמושבה היוונית**, כתר 2002
* דוד קרוינקר, **אדריכלות בירושלים הבניה בתקופת המנדט הבריטי**, כתר 1991
* ראובן גפני, **בין הפילבוקס לבית הנשיא**, הוצאת יד בן צבי 2010
**היפנוזה עצמית** (או **הטרו היפנוזה**) היא בעיקרה תהליך נפשי שבו האדם, חווה בעזרת סוגסטיות שהוא מבצע על עצמו, סדרה של שינויים שונים בתחושה, בתפיסה, בקוגניציה, ברגש, בתהליכים פיזיולוגיים ובהתנהגות המוטורית שלו. אנשים בעלי היענות גבוהה לסוגסטיות מדווחים שסוגסטיות היפנוטיות יוצרות מצב תודעה חלופי השונה באופן מהותי ממצב של מודעות רגילה. רוב המהופנטים מתארים מצב זה כמצב מהנה של ריכוז מוגבר.

בהיפנוזה, הלא-מודע (או התת-מודע) נהיה יותר נגיש ופתוח. לכן ניתן במצב זה לשתול ולהכניס ללא-מודע מה שאנחנו רוצים, וכך אפשר לגרום לבנאדם אשר נמצא תחת היפנוזה, לשנות את התנהגותו, את תחושתו ואת תפיסתו.

שלבי היפנוזה עצמית
------------------

1. **מוטיבציה** - ללא מוטיבציה או ללא מספיק מוטיבציה, האדם יתקשה מאוד להגיע למצב של טראנס היפנוטי.
2. **הרפיה** - האדם חייב להיות רגוע לחלוטין ועליו להקדיש זמן לביצוע ההיפנוזה העצמית. בנוסף, הסחות דעת עלולות להפריע לתהליך ההיפנוזה.
3. **ריכוז** - האדם צריך להתרכז לחלוטין בתמונה או באובייקט מסוים.
4. **ניתוב** - האדם מבצע את פעולת הניתוב רק כאשר הוא רוצה לבצע או להגיע לכדי מטרה מסוימת. על האדם לחשוב ולשאוף למטרה זאת. לעיתים ניתן לבצע זאת בשכנוע עצמי או בשמיעת הרצאה בזמן טראנס היפנוטי.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **היפנוזה עצמית** |

* היפנוזה עצמית, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph114097

 |
אין לבלבל עם אין לבלבל ערך זה עם הערך "ברנדון ויליאמס".

**ברנדון מקדונלד ויליאמס** (באנגלית: **Brandon McDonald Williams**; נולד ב-22 במאי 1967) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-22 של מדינת ניו יורק. הוא נבחר לראשונה לתפקידו בבחירות 2022 מטעם המפלגה הרפובליקנית.

ביוגרפיה
--------

ויליאמס נולד בדאלאס שבטקסס, ובשנת 2010 עבר להתגורר בניו יורק. לוויליאמס תואר ראשון מאוניברסיטת פפרדיין (Pepperdine University) השוכנת במחוז לוס אנג'לס שבקליפורניה, ותואר שני במנהל עסקים מבית הספר וורטון של אוניברסיטת פנסילבניה. ויליאמס שירת בצי ארצות הברית כקצין צוללת גרעינית ושוחרר משירותו הצבאי בדרגת לוטננט. לאחר מכן התמקצע כאיש עסקים והיה המייסד השותף של "CPLANE.ai", חברת תוכנה שבסיסה בסן מטאו בקליפורניה.

ב-14 בינואר 2022 הודיע ג'ון קטקו, נציג מחוז הקונגרס ה-24 של ניו יורק בבית הנבחרים של ארצות הברית, כי לא יתמודד לתקופת כהונה נוספת בבחירות 2022, מה שהותיר את מושבו פנוי בבחירות אמצע אלה. עם זאת, בראשית 2022, המחוז של קטקו – יחד עם מחוזות רבים אחרים בניו יורק – היה נתון לחלוקה מחדש מכוח מפקד האוכלוסין של ארצות הברית ב-2020. גבולותיו עברו למחוז ה-24 שייצגה קלודיה טני, ובתורו הפך המחוז ה-24 לפנוי גם הוא. ויליאמס התמודד במחוז ה-24 החדש, וגרף 49.5% מקולות הבוחרים.

ב-3 בינואר 2023, עם התכנסות הקונגרס ה-118 של ארצות הברית, ויליאמס הושבע לתפקידו.

קישורים חיצוניים
----------------

ויקישיתוף מדיה וקבצים בנושא **ברנדון ויליאמס** בוויקישיתוף
* אתר האינטרנט הרשמי של ברנדון ויליאמס בבית הנבחרים האמריקאי (באנגלית)
* ברנדון ויליאמס באתר המדריך הביוגרפי של הקונגרס של ארצות הברית (באנגלית)
* ברנדון ויליאמס, ברשת החברתית אקס (טוויטר)
* ברנדון ויליאמס, ברשת החברתית אקס (טוויטר)

הערות שוליים
------------

1. ↑  לוק פרסנואו, Brandon Williams wins GOP primary in CNY House seat, באתר Spectrum Local News‏, 24 באוגוסט 2022 (באנגלית)
2. ↑  מארק וינר, Political analyst projects Brandon Williams as winner of NY-22 race for Congress, באתר syracuse.com‏, 14 בנובמבר 2022 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: W000828

 |
**לואלין שרמן אדמס** (באנגלית: **Llewelyn Sherman Adams**;‏ 8 בינואר 1899 - 27 באוקטובר 1986) היה פוליטיקאי אמריקאי, שידוע בעיקר הודות לכהונתו כראש הסגל של הבית הלבן תחת הנשיא דווייט אייזנהאואר וכמושל ניו המפשייר.

חייו
----

אדמס נולד בעיירה דובר שבורמונט והתחנך בבית ספר ציבורי בפרובידנס, בירת רוד איילנד. משם המשיך אדמס ללימודים בדארטמות' קולג', ולאחר הפסקה בת חצי שנה, במהלכה הצטרף לחיל הנחתים האמריקני במלחמת העולם הראשונה, סיים ב-1920 את לימודיו. לאחר מכן, פתח עסק לייצור נייר בלינקולן שבניו המפשייר.

ב-1923 נישא אדמס לרייצ'ל וייט. לזוג נולד בן אחד, סמואל, ושלוש בנות, ג'ין, שרה ומריון.

ב-1941 נכנס אדמס לפוליטיקה וב-1945 נבחר לבית הנבחרים של ארצות הברית מטעם המחוז השני של ניו המפשייר, וכיהן בקונגרס שנתיים. בתווך התמודד על המועמדות מטעם המפלגה הרפובליקנית לתפקיד מושל ניו המפשייר, אך הפסיד לצ'ארלס דייל.

ב-1949 התמנה אדמס למושל ניו המפשייר, שסבלה באותה תקופה, שנות אחר מלחמת העולם השנייה, ממיתון ולכן קרא לחסכנות במישור הפרטי והמדיני כאחד. בשל היות גמלאים חלק נכבד מאוכלוסיית המדינה, הוביל אדמס להגברת הרווחה מטעם המדינה ולחקיקה שתאפשר להם לזכות בביטוח פדרלי. ב-1950 הקים ועדה שתעגן את המלצותיו בחוק. בשנים 1951–1952 כיהן כיושב ראש ועידת המושלים של ארצות הברית ולקראת סוף כהונתו כמושל התבקש אדמס להתמנות לראש הסגל של הבית הלבן תחת הנשיא הרפובליקני הנבחר, דווייט אייזנהאואר.

ב-1953 התמנה לתפקיד. בתקופתו כראש הסגל, מלבד חברי הקבינט ומספר יועצים, עברו דרך משרדו כל הבקשות שהופנו לנשיא אייזנהאואר. ב-1958 אולץ אדמס לפרוש מתפקידו כשתת-ועדה בבית הנבחרים חשפה כי אדמס קיבל מעיל מצמר ויקוניה מצויה ושטיח אוריינטלי מברנרד גולדפיין, יצרן טקסטיל מבוסטון, אשר היה תחת חקירה בחשד להפרות סחר. בחקירתו בתת-הוועדה הואשם גולדפיין בביזיון הקונגרס כשסירב לענות לשאלות בנוגע לקשריו עם אדמס. 

בעקבות המקרה הסתיימה הקריירה הפוליטית של אדמס, שחזר לעיר לינקולן, ופתח עסק באתר הסקי על ההר לון. אדמס נפטר ב-1986 ונקבר בבית הקברות ריברסייד שבעיר.

קישורים חיצוניים
----------------

ויקישיתוף מדיה וקבצים בנושא **שרמן אדמס** בוויקישיתוף
* שרמן אדמס באתר דארטמות' קולג'
* שרמן אדמס בארכיון הנשיא אייזנהאואר
* שרמן אדמס באתר המדריך הביוגרפי של הקונגרס של ארצות הברית (באנגלית)
* שרמן אדמס, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007270915805171
* GND: 116007273
* ISNI: 0000 0001 2017 9667
* LCCN: n81005141
* NARA: 10567695
* NTA: 068318375
* SELIBR: 345010
* SNAC: w62v2fp5
* SUDOC: 088870480
* US Congress: A000046
* VIAF: 47502847
* WorldCat: lccn-n81005141

 |
בית ספר אלון הוא אימתי לא ממליצה לבוא 
והילדים שם מכים ילדים אחרים דוגמא:נועם אייל ירין ועוד
המורים צועקים מפחידים קריפיים
משוגעים ולא שולטים בעצמם
המנהל דרור לא מתנהג יפה

סוגי האקלים הטרופי
------------------

על פי שיטת קפן, קיימים שלושה סוגי אקלים טרופי:

* אקלים משווני טרופי (יער גשם) (Af)
* אקלים מונסון טרופי (Am)
* אקלים סוואנה טרופי, רטוב ויבש (Aw/As)

מאפייני האזור הטרופי
--------------------

האזור הטרופי מאופיין בכמות משקעים גדולה במיוחד ואין עונת חורף, גשמים הנקראים "גשמי עלייה", טמפרטורה ממוצעת של לפחות 18°c בכל חודשי השנה, אם לא יותר, קרינת השמש גבוהה (בצהרים השמש נמצאת בזווית של 90°, אז היא קופחת בעוצמה מרבית) ולכן קיימת התאדות רבה היוצרת לחות סופות גשם קונבקטיביות יומיות. לחץ האוויר באזור זה נמוך במשך רוב השנה והוא נתון תחת שקע משווני כתוצאה מאזור ההתכנסות הבין-טרופי (Inter tropical convergence zone, או ITCZ).

צמחיית האזור הטרופי
-------------------

בכל אזור טרופי יש סוג שונה של צמחייה:

* באזור הטרופי המשווני והלח הצמחייה האופיינית היא יערות עד נפוצים.
* באזור הטרופי המונסוני קיימת צמחייה טבעית: היערות באזור פחות צפופים בהשוואה ליערות העד.
* באזור הטרופי עם העונה הקרירה והשחונה קיימת צמחייה הנקראת בשם "סוואנה" - צמחייה המורכבת מעצים ועשב גבוה וצפוף לרוב בגווני קש, חום כתום וחול.

גלריה של הצמחים הטרופים
-----------------------

* דגים בביצה מוצפת בברזילדגים בביצה מוצפת בברזיל
* נוף של טפואי בוונצואלהנוף של טפואי בוונצואלה
* עץ שיטה בסרנגטיעץ שיטה בסרנגטי
* נוף מיער האמזונאסנוף מיער האמזונאס

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **האזור הטרופי** |
| ויקישיתוף תמונות ומדיה בוויקישיתוף: **האזור הטרופי** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4060997-2
* VIAF: 248970673
* WorldCat: viaf-248970673

 |
**קאמולודונום** (בלטינית: **Camulodunum**) היא עיר רומאית שהייתה ממוקמת במקום בו נמצאת כיום העיר קולצ'סטר במחוז אסקס שבאנגליה.

עיר זו נחשבת כיום לעיר העתיקה ביותר בבריטניה, והייתה עיר גדולה בתקופה הקלטית שקדמה לכיבוש הרומאי של אנגליה. עדויות היסטוריות שהתגלו באתר מראות כי במקום היה יישוב החל משנת 1,000 לפנה"ס.

בעקבות הכיבוש הרומי של העיר, הפכה למקום מגוריהם של חיילים רומים משוחררים רבים ונקראה "קולוניה קלאודיה ויקטריקנסיס" (**Colonia Claudia Victricensis**).

שרידי החומה של **קאמולודונום** מן התקופה הרומית בקולצ'סטר
מטבע שהוטבע על ידי שבט הטרינובנטים ב**קאמולודונום**
מטבע של המלך **קונובלין** (אנ'). האותיות CAMV שעל המטבע מציינות שהוטבע ב**קאמולודונום**

מקור השם
--------

שמה המקובל של העיר בתקופה הרומית "קאמולודונום" מקורו בשם הקלטי "מצודת קאמולוס". קאמולוס היה אל מלחמה קלטי.

התקופה הפרה היסטורית
--------------------

האזור בו נמצאת העיר היה מיושב על ידי שבט הטרינובנטים הקלטי, אשר בנה באתר את בירתו, והגן עליה בביצורי עפר נרחבים אשר כללו חפיר וחומות עפר. ככל הנראה היה זה אדדומארוס, מלך הטרינובנטים אשר הפך את העיר לבירתו בין השנים 25 לפנה"ס ל-10 לפנה"ס. מטבעות שהתגלו במקום מלמדים שבשנת 10 לפנה"ס נכבשה עיר על ידי טאסקיוואנוס, מלך שבט הקאטוולאוני (אשר הנפיק מטבעות בעיר, וציין את שמו כמלך העיר). כיבוש זה היה קצר מועד, וככל הנראה הטרינובנטים גירשו את הקאטוולאוני מהעיר בסיוע הצבא הרומאי.

בנו של אדדומארוס, דובנוולראונוס ירש אותו ושלט בעיר זמן קצר עד שזו נכבשה על ידי קאנובלינוס, בנו של טאסקיוואנוס.

התקופה הרומית
-------------

לאחר מותו של קאנובלינוס ירשו אותו בניו קאראטאקוס וטוגודומנוס, אשר הגנו על העיר בעת הפלישה הרומית בשנת 43 בראשות אאולוס פלאטיוס. הקיסר הרומאי קלאודיוס בעצמו פיקד על הצבא הרומי אשר התקרב לעיר. כאשר המלכים הקלטים ראו את הצבא הגדול ואת פיליו של קלאודיוס, העיר נכנעה בלא קרב. 

לאחר כיבושה, הוקמה בעיר מצודה של הלגיון הרומי, וחיילי הלגיון התיישבו בעיר. לימים הפכה העיר למושבה של חיילים שפרשו מהליגיון, ולעיר הבירה של בריטניה הרומית. בשנת 44 הוקם בעיר מקדש לקלאודיוס.

על פי ההיסטוריון טקיטוס, בעת מרד בודיקה בשנת 60–61 הייתה העיר בלא ביצורים, והגנו עליה רק 200 חיילים רומאיים. המורדים כבשו את העיר והרסו אותה. אזרחי העיר הרומים ביצרו עצמם במקדש קלודיוס, והגנו עליו במשך מצור שנמשך יומיים, שבסיומם נכבש המקדש ונהרס.

לאחר דיכוי המרד, ובמקום לשקם את העיר, הועברה הבירה ללונדיניום (לונדון של ימינו).

ראו גם
------

* קמלוט

קישורים חיצוניים
----------------

ויקישיתוף מדיה וקבצים בנושא **קאמולודונום** בוויקישיתוף
**צבי טלמון** (במקור: מונסון או מונזון, 9 בדצמבר 1922 – 6 בדצמבר 2012) היה מלחין ומנצח מקהלות ישראלי, שעסק בעיקר בתחום המוזיקה הליטורגית היהודית.

ביוגרפיה
--------

טלמון נולד בעיר העתיקה בירושלים בסוף שנת 1922. בילדותו למד בבית הספר תחכמוני ובישיבת עץ חיים. למד שירה, נוסח תפילה וסולפג' במקהלת הילדים של החזן שלמה זלמן ריבלין, "שירת ישראל", שעליה אף ניצח כילד. בנעוריו למד צ'לו במכון למוזיקה ירושלים של הכנר פרופ' נ' זדרי ובהמשך התקבל לאקדמיה למוסיקה בירושלים ולמד בין השאר אצל יוסף טל ואבל ארליך. ניצח גם על מקהלתו של החזן שמואל קבצקי. מאוחר יותר למד מקרא בבית המדרש למורים מזרחי. בשנת תשמ"ד-1984 קיבל תואר דוקטור מהאוניברסיטה העברית בירושלים בעברית וארמית (נושא עבודתו: "בחנים לשוניים בפתגם הארמי שבתלמוד הבבלי").  

שימש כמורה בבית הספר תחכמוני וכן כמורה למוזיקה. בבית הספר ייסד מקהלת נערים, שהופיעה בין היתר בבית הכנסת תחכמוני וליוותה את החזן מנחם מנדל טירנובר. במשך 23 שנים לימד בבית היתומות ע"ש ויינגרטן בירושלים, שם ניצח על מקהלה ועל תזמורת כלי נשיפה של הבנות. טלמון כיהן עצמו כחזן בימים הנוראים בבית הכנסת ביל"ו ובית כנסת היכל הבנים בכפר שמריהו. כמו כן הופיע בשידורי הרדיו של קול ישראל כזמר ביצירות ליטורגיות ושירי חול.
כשהוקם היכל שלמה בירושלים, הוזמן טלמון לנצח על מקהלת גברים ונערים שליוותה את התפילות שנערכו במקום. המקהלה ליוותה את החזנים משה שטרן ואברהם שני, שהיו חזנים בבית הכנסת. המקהלה זכתה למוניטין רב והופיעה מחוץ לבית הכנסת ובטקסים ממלכתיים.

טלמון הלחין יצירות לחזן ומקהלה – המפורסמת שבהן לפיוט "אין כאלוהינו" הנאמר בפיטום הקטורת. הוא חיבר עיבודים רבים למקהלה עבור מקהלות ומנצחים אחרים, לכנסי מקהלות ולמורים למוזיקה.

ארכיונו של טלמון שמור במחלקת המוזיקה של הספרייה הלאומית.

פרסומיו
-------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### יצירתו

טלמון חיבר שלושה ספרים עם יצירות ליטורגיות:

* **רינת ההיכל** - לתפילות שבת
* **פעמי ההיכל** - לתפילות שלש רגלים
* **תרועות ההיכל** - לתפילות ימים נוראים

טלמון חיבר ועיבד עשרות שירים, שחלקם מצויים רק בכתב יד בארכיונו ואחרים יצאו לאור, כגון:

* **צלילי דרור ומולדת: שירים ליחיד, לזמרה בצבור, לבית הספר ולעם**, ירושלים תשי"א
* **תו-רן: שירים למקהלה, לבתי-ספר ולזמרה בצבור**, ירושלים תש"ך
* **עט הזמיר: שירים למקהלה, לבתי-ספר ולזמרה בצבור**, ירושלים תשכ"ה

* **רן-לן: שירים למקהלה, לבתי-ספר ולזמרה בצבור**, ירושלים תשכ"ז
* **שיר לי: שירים למקהלה, לבתי-ספר ולזמרה בצבור**, ירושלים תש"ל (פורסם בסיוע המכון הישראלי למוזיקה דתית)
* **מזמורי שם ויפת: שירי מקהלה ישראליים יהודיים ואיטלקיים, מקור ותרגום**, ירושלים תשל"ב

קישורים חיצוניים
----------------

* צבי טלמון, באתר MusicBrainz (באנגלית)
* אתר היצירה המוזיקלית של ד"ר צבי טלמון (ביוגרפיה, תווים להורדה, האזנה ליצירות)
* רשימת הפרסומים של צבי טלמון, בקטלוג הספרייה הלאומית
* קישור להאזנה מקהלת היתומות של בית וינגרטן בניצוח טלמון, באוצר הזמר העברי של קול ישראל
* קישור להאזנה(הקישור אינו פעיל) לתקליט של מקהלת "היכל שלמה" בניצוח טלמון, עם החזן אברהם שני
* צבי טלמון (1922-2012), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300528805171
* ISNI: 0000 0000 6702 0963
* LCCN: n97089498
* MusicBrainz: e26fc384-6c31-4db4-8d23-08bb574bb992
* VIAF: 38663172
* WorldCat: lccn-n97089498

 |
**ג'ון אלכסנדר גילפילן** (באנגלית: **John Alexander Gilfillan**;‏ 1793–1864) היה פרופסור לציור באוניברסיטת סטראטקלייד, שהיגר ל-Whanganui, ניו זילנד בשנת 1841. הוא התיישב בחווה אך כאשר זו נהרסה בשנת 1847 הוא עבר לאוסטרליה. בהיותו שם עבד כסוכן מכס וצייר מספר ציורים היסטוריים משמעותיים.

ביוגרפיה
--------

ג'ון אלכסנדר גילפילן נולד בשנת 1793 באי ג'רזי, ליד חופי נורמנדי, צרפת. ג'ון בילה שמונה שנים בצי המלכותי לפני שהחליט לאמץ את האמנות כמקצוע. מאוחר יותר הוכשר כאמן בסקוטלנד והיה פרופסור לציור באוניברסיטת סטראטקלייד בגלאזגו.

ב-1841 הוא היגר לניו זילנד והגיע לוולינגטון ביום חג המולד. גילפילן השיג הקצאה של 450 דונם בעמק מטאראווה ליד וונגאנוי, ועבר אליה בסוף 1845. ההתיישבות על אדמת מאורים מסורתית יצרה תסיסה באזור וב-18 באפריל 1847 הותקפה החווה של גילפילן. ג'ון נמלט ופנה לכיוון ואנגאנוי בהאמינו שהוא היעד האמיתי ושמשפחתו לא תיפגע. הוא טעה. כשחזר למחרת עם יחידת משטרה חמושה הוא מצא את אשתו מרי ושלושה מילדיהם מתים. ביתם נהרס ובת נוספת נפצעה קשה בהתקפה.

הוא עזב את ניו זילנד זמן קצר לאחר מכן, והגיע לסידני ב-1847. גילפילן השתמש ברישומים שלו מתקופתו בניו זלנד כדי להשלים את ציור הפנים של "מועצת הילידים", שהוצג בתערוכה הגדולה בלונדון ב-1851. בשנים 1852–1853 ביקר גילפילן בחפירות הזהב הוויקטוריאניות והפיק מספר סקיצות שהופיעו אז ב-Illustrated London News מ-26 בפברואר יחד עם קטעים כתובים נילווים.

בדצמבר 1856, הוא עבד במחלקת המכס במלבורן. ויצירתו "מועצת הילידים" זכתה לתשומת לב רבה ונמכרה לר' גריס תמורת 160 פאונד. גילפילן התחיל גם בציור היסטורי שאפתני אחר. הפעם הנושא שלו היה 'נחיתתו של קפטן קוק במפרץ בוטני', וגילפילן טרח רבות להשיג דיוקנאות אותנטיים לדמויות הראשיות. ביוני 1857 העבודה הייתה לקראת סיום והתיאור של הציור הופיע ב'אדלייד טיימס'.

בנובמבר 1856, גילפילן, יחד עם תשעה אחרים, הכין את קוד הכללים של החברה הוויקטוריאנית לאמנויות יפות שהוקמה ונבחר לוועדה בשנה שלאחר מכן. הוא פרש ב-1861.

הוא מת ב-11 בפברואר 1864 במלבורן, ונקבר בבית הקברות הכללי של העיר.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **ג'ון אלכסנדר גילפילן** בוויקישיתוף

הערות שוליים
------------

1. ↑  John Alexander Gilfillan - Jerripedia, www.theislandwiki.org
2. ↑  John Alexander Gilfillan, www.nationalgalleries.org (באנגלית)
3. ↑  'The Matarawa killings'
4. ↑  CHORAL SOCIETY, (4 June 1853). Adelaide Observer (SA: 1843–1904), p. 3.
5. ↑  NEWS OF THE DAY, (25 December 1856). The Age (Melbourne, Vic. : 1854 - 1954), p. 4.
6. ↑  RECORD OF THE DAY, (20 June 1857). Adelaide Times (SA: 1848–1858), p. 2.
7. ↑  Advertising, 1864, 16 February, The Argus (Melbourne, Vic.: 1848–1957), p. 8.

|  |  |
| --- | --- |
| בקרת זהויות עריכת הנתון בוויקינתונים | 
* AAG: 2161
* AGSA: 2439
* FNZA: 5727
* ISNI: 0000 0000 6707 2755
* LCCN: nb2001036640
* NLA: 36206276
* RKD: 31659
* TePapa: 865
* Trove: 1229115
* ULAN: 500031977
* VIAF: 56115776
* WorldCat: lccn-nb2001036640

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'ון אלכסנדר גילפילן"**.
אין תמונה חופשיתאין תמונה חופשית
**רנאטו יאראק** הוא עורך דין ישראלי. כיהן בעבר כראש מחלקת הבג"צים בפרקליטות המדינה, כיום שותף ועומד בראש מחלקת משפט מנהלי ודיני מכרזים במשרד עורכי דין מ. פירון ושות' (אנ'), אחד מעשרת המשרדים הגדולים בישראל נכון ל-2023. נחשב לאחד מבכירי עורכי הדין בישראל.

ביוגרפיה
--------

נולד וגדל בירושלים. הוריו עלו מאיטליה בשנת 1939 כתוצאה מחקיקת חוקי הגזע.

יאראק בוגר תואר ראשון ושני במשפטים באוניברסיטה העברית. לאחר שנת התמחות בבית המשפט העליון, אצל השופט משה לנדוי ושנה אצל עו"ד שלמה תוסיה-כהן, הוסמך כעורך דין והצטרף לפרקליטות המדינה.

במסגרת עובדתו בפרקליטות, תחילה הופיע יאראק בבית המשפט העליון בערעורים פליליים. בחלוף 5 שנים הציע לו מישאל חשין שהיה אז ראש מחלקת הבג"צים בפרקליטות, להצטרף למחלקה. בשנת 1982 החל יאראק לכהן כראש מחלקת הבג"צים בפרקליטות המדינה עד לפרישתו בשנת 1986. סך הכל עבד כ-16 שנה בפרקליטות המדינה.

בשנת 1986 הקים בירושלים את משרד עורכי דין רנאטו יאראק, המשרד התמחה התחום הליטיגציה האזרחית, במיוחד בתחום המשפט החוקתי, המינהלי.

בשנת 2001 מוזג המשרד עם משרד עורכי דין מ. פירון ושות', אחד ממשרדי עורכי הדין הגדולים בישראל ומאז עומד בראש מחלקת משפט מנהלי ודיני מכרזים במשרד.

קישורים חיצוניים
----------------

* פרופיל באתר משרד עורכי דין מ. פירון ושות'
* עו"ד רנאטו יאראק: "בעליון לא מקדישים מספיק זמן לאזרח", באתר גלובס, 12 ביוני 2009

הערות שוליים
------------

1. ↑  דירוג Dun's 100 עורכי דין
2. ↑  ישי כהן וחיים אבני, ‏משפטן בכיר פנה ליועמ"ש: "אישור מתווה הכותל חסר תוקף", באתר כיכר השבת, 3 במרץ 2016
3. ↑  גיא לשם, סופה של ידידות מופלאה, באתר הארץ, 15 במאי 2008
4. ↑  עו"ד רנאטו יאראק: "בעליון לא מקדישים מספיק זמן לאזרח", באתר גלובס, 12 ביוני 2009
5. ↑  TheMarker digital, משרד עורכי הדין פירון מתמזג עם רנאטו יאראק, באתר TheMarker‏, 23 בינואר 2001
בבלשנות, **ידיד שקרי** (ידוע גם כ**חברי שקר** או **חברים שקריים**) הם זוג מילים בשפות שונות, אשר נהגות או נכתבות באופן זהה בשתי השפות, אך בעלות משמעויות שונות, כמו המילים "*מי*" בעברית ו-"*me*" באנגלית, או "*היא*" בעברית ו-"*he*" באנגלית, שהמשמעויות שלהן שונות, אבל הן נשמעות אותו הדבר, או באופן דומה.

המונח נטבע ב-1928 על ידי מקסים קוזלר (Maxime Kœssler) וז'ול דרוקיני (Jules Derocquigny) בספר שכתבו בשם *Les Faux Amis ou les trahisons du vocabulaire Anglais* ("ידידי שקר, או מעשי הבגידה של אוצר המילים האנגלי"), אשר תיאר את ידידי השקר הקיימים בין צרפתית ואנגלית.

ייתכן כי זוג מילים שהן ידידות שקר מהוות קוגנטים אשר התפתחו מאותה מילה מקורית, אך בעקבות שינויים תרבותיים, משמעויות המילים השתנו. כך לדוגמה משמעות המילים *手紙* הן נייר טואלט בסינית, אך ביפנית משמעותן מסר רשום. באופן דומה, המילה магазин ברוסית נהגית magazine ומשמעה חנות, ולא מגזין כמו באנגלית. לפעמים בעקבות שאילת מילים משפות שונות, המשמעות משתנה ונוצרים ידידי שקר. למשל המילה *angst* בגרמנית משמעה פחד, אך היא נשאלה לאנגלית כמושג בפסיכולוגיה.

קישורים חיצוניים
----------------

ויקישיתוף מדיה וקבצים בנושא **ידידי שקר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565504905171
* BnF: cb11978923c (data)
* GND: 4121252-6
* LCCN: sh85098261

 |
**Trouble** הוא אלבום האולפן השני של הזמרת הבריטית נטליה קילס. האלבום יצא לאור ב-3 בספטמבר 2013 דרך חברות התקליטים will.i.am, Cherrytree ואינטרסקופ רקורדס. הקלטת האלבום החלה בשנת 2012 בלוס אנג'לס ובניו יורק. השירים באלבום, שנכתבו על ידי קילס וג'ף באסקר, מתארים את הילדות של קילס ואת התבגרותה. עטיפת האלבום עוצבה על ידי קילס ומסמלת את הנושאים המרכזיים בו. קילס תיארה את האלבום כקולאז' של הזיכרונות שלה ושל הטעויות הגדולות ביותר שעשתה.

ההכרזה על האלבום נעשתה באמצעות פרסום הקליפ לשיר "Controversy" בספטמבר 2012, ששימש כסינגל השיווקי הראשון מהאלבום. בהמשך הוציאה קילס שלושה סינגלים מהאלבום: "Problem", "Saturday Night" וגרסת רמיקס לשיר "Trouble". האלבום נכנס למצעד האלבומים של ארצות הברית בילבורד 200 במקום ה-70 לאחר שמכר כ-6,000 עותקים, שהיו למחצית מכמות העותקים הכוללת שמכר אלבום הבכורה של קילס, Perfectionist.

עטיפת האלבום
------------

בעטיפת האלבום מופיעה קילס לבושה בשמלה ולצידה חפצים רבים, ביניהם בקבוקי שמפנייה, שעונים ושפתון. קילס עיצבה את העטיפה והשתמשה בתמונות מגטי אימג'ס אותן חתכה וערכה כקולאז'. קילס מתארת את העטיפה כ"לוח השראות של ילדה קטנה". את האלבום תיארה קילס כאוסף של הזיכרונות שלה ושל הטעויות הגדולות ביותר שעשתה, ואמרה כי היא ניסתה לסמל זאת באמצעות העטיפה. לפי קילס, שעוני הרולקס ובקבוקי השמפנייה שעל העטיפה מסמלים את הרכוש של משפחתה, עליו הייתה מוכנה לוותר כדי שאביה, שהיה בכלא, יחזור, כפי שהיא מתארת בשיר "Daddy's Girl". בקבוקי השמפנייה מייצגים גם את ההתמכרות של אביה לאלכוהול. האזיקים שעל העטיפה מייצגים את ההסתבכויות שהיו לקילס עם המשטרה, והפנינים והוורדים מייצגים את המתנות שקיבלה קילס מבן זוגה.

רשימת רצועות
------------


| Trouble |
| --- |
| מס' | שם | כותב(ים) | משך |
| 1. | Television | נטליה קילס, ג'ף באסקר, גיום דובט | 5:54 |
| 2. | Problem | קילס, באסקר, דובט, סקיי מונטיק | 3:43 |
| 3. | Stop Me | קילס, באסקר, אמיל הייני | 3:45 |
| 4. | Boys Don't Cry | קילס, באסקר | 3:36 |
| 5. | Daddy's Girl | קילס, דובט, דריל הול | 3:33 |
| 6. | Saturday Night | קילס, באסקר | 4:46 |
| 7. | Devils Don't Fly | קילס, באסקר, גלאס ג'ון | 4:37 |
| 8. | Outta Time | קילס, באסקר | 3:42 |
| 9. | Controversy | קילס, באסקר, דובט | 4:51 |
| 10. | Rabbit Hole | קילס, באסקר, דובט | 3:14 |
| 11. | Watching You | קילס, באסקר, הייני | 3:49 |
| 12. | Marlboro Lights | קילס, באסקר | 4:05 |
| 13. | Trouble | קילס, באסקר | 4:19 |
| **משך כולל:** | **53:54** |

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא | תואר |
|  ארצות הברית | בילבורד 200 | 70 |  |

קישורים חיצוניים
----------------

* מידע על האלבום *Trouble* באתר MusicBrainz
* מידע על האלבום *Trouble* באתר AllMusic
* האלבום *Trouble* באתר Discogs

הערות שוליים
------------

1. 1 2  ג'ייסון ליפשוץ, Natalia Kills Gets Real on 'Trouble' Album: 'I Wanted To Confront Who I Am Head-On', פורסם באתר בילבורד ב-8 באוגוסט 2013
2. ↑  Natalia Kills is Trouble, פורסם באתר David Atlanta ב-3 בספטמבר 2013

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 2a33384a-8540-4b74-9bba-bee19855ec0b

 |
**גבינת אפנצלר** (בגרמנית: **Appenzeller (Käse)**) היא גבינה קשה מחלב פרה המיוצרת באזור אפנצל (Appenzell) שבצפון מזרח שווייץ, בשני הקנטונים המודרניים של אפנצל אינר-רודן ואפנצל אוסר-רודן. היא מסווגת כגבינה שווייצרית או גבינה אלפינית.

היסטוריה
--------

לגבינה מ-Appenzellerland יש היסטוריה מתועדת של לפחות 700 שנה, והיא מוזכרת לראשונה במסמך משנת 1282. עם זאת, תהליך הייצור אינו מוזכר ואולי היה שונה למדי מהיום. כיום, כ-75 מחלבות מייצרות את גבינת האפנצלר, שלכל אחת מתכון אחר לשטיפת המלח אצלה. רוב המתכונים הם סודות מסחריים.

סימני מסחר
----------

האפנצלר אינו שם של סוג או כינוי מקור מוגן, אלא שם של סימן מסחרי (שכן שווייץ מגנה על ייעודים המתאימים לציון המקור בצורה זו). סימנים מסחריים המכילים את ייעוד APPENZELLER מוגנים במדינות רבות בעולם.

* סימן מסחרי של המילה APPENZELLER
	+ תחת מספר רישום בינלאומי 756252 ותחת מספר רישום 002104941 כסימן מסחרי קהילתי לטובת Sortenorganisation Appenzeller Käse GmbH.
	+ APPENZELLER כסימן מסחר פיגורטיבי תחת מספר רישום בינלאומי 522443 לטובת קנטון אפנצל.

ייצור
-----

תמלחת צמחים, שלעיתים משולבת ביין או בסיידר, נמרחת על גלגלי (כיכרות) הגבינה בזמן שהם מבשילים, מה שמוסיף טעם וגם משמר את הגבינה תוך כדי קידום היווצרות של קליפה.

גרסאות
------

הגבינה עצמה בצבע קש, עם חורים קטנטנים וקליפה זהובה. יש לו ריח חזק וטעם אגוזי או פירותי, שיכול לנוע בין מתון לחריף, תלוי כמה זמן הוא מיושן. נמכרים שלושה סוגים:

* "קלַאסִי". מיושן שלושה עד ארבעה חודשים, חריף קל. הכיכרות עטופות בתווית כסופה.
* "Surchoix". מיושן ארבעה עד שישה חודשים, חריף חזק. תווית זהב.
* "אקסטרה". מיושן שישה חודשים או יותר, חריף במיוחד. תווית שחורה.

קישורים חיצוניים
----------------

ויקישיתוף מדיה וקבצים בנושא **גבינת אפנצלר** בוויקישיתוף
* הדף הרשמי של Appenzeller
* San Francisco Chronicle, ג'נט פלטשר, 21 באוקטובר 2004
* תיאור ממועדון גבינת החודש
* תיאור מרגש

הערות שוליים
------------

1. 1 2  Vogler, Werner (1981). "15. Januar 1282 - erste urkundliche Erwähnung von Appenzeller Käse". *Schweizer Volkskunde*. **71** (6): 103–106.
2. 1 2  "Home Appenzeller Käse". נבדק ב-2015-11-01.
3. ↑  "www.appenzeller.ch" (PDF). אורכב מ-המקור (PDF) ב-2015-11-30. נבדק ב-2015-11-01.
4. ↑  "www.appenzeller.ch" (PDF). אורכב מ-המקור (PDF) ב-2015-11-30. נבדק ב-2015-11-01.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4473889-4

 |
הצרחה קטנה ב"צד המלך"
הצרחה גדולה ב"צד המלכה"
במשחק השחמט, **הצרחה** היא מהלך משותף של המלך והצריח הנחשב כמסע אחד ומתבצע בשני שלבים:

1. המלך מוזז שלוש ערוגות לכיוון הצריח
2. הצריח מוזז לערוגה הצמודה למלך ומעבר לו

זהו המקרה היחיד בו מוזזים שני כלים ובו המלך זז יותר מערוגה אחת, במסע אחד.

ההצרחה היא המהלך האחרון שהוסף לחוקי השחמט והוא מופיע בספרו של המחבר הצרפתי Claude Gruget בשנת 1560.

**הצרחה תתבצע בתנאים הבאים:**

1. המלך והצריח לא הוזזו כלל מערוגותיהם הטבעיות מתחילת המשחק.
2. המלך לא נמצא באיום שח באותו רגע.
3. המלך לא יימצא באיום שח בתום ההצרחה.
4. המלך אינו עובר על פני ערוגות המאוימות על ידי כלי היריב; ערוגות אלו כוללות את ערוגת הכניסה של המלך בהצרחה.
5. אין כלי מפריד בין המלך לצריח.
6. הצריח והמלך נמצאים באותה שורה. הגבלה זו נוספה לחוקים בשנת 1972, כדי למנוע הצרחה במאונך לאחר הכתרת רגלי בטור ה'.

על-פי כללי המשחק, כדי לבצע הצרחה יש להזיז את המלך תחילה, ואחר כך יש להזיז את הצריח. נגיעה בצריח קודם להזזת המלך, אינה מאפשרת הצרחה ומחייבת מהלך שבו זז רק הצריח (על פי החוק "נגעת-נסעת"). מבחינים בין "הצרחה קטנה" שהיא הצרחה "לצד המלך" ובין "הצרחה גדולה" שהיא הצרחה "לצד המלכה". אם רק אחד הצריחים הוזז, ניתן להשתמש בצריח השני לצורך ביצוע הצרחה. אם הערוגה ב1 מאוימת, ניתן לבצע הצרחה גדולה (משום שהמלך אינו עובר דרכה). גם אם הצריח עצמו מאוים מותר לבצע הצרחה.
ברישום התנועות, מציינים הצרחה "קטנה", בה הצריח נע שתי משבצות, על ידי הסימון **O-O** ואילו הצרחה "גדולה", בה הצריח נע שלוש משבצות, על ידי הסימון **O-O-O**.

הצרחה היא מהלך חשוב בשלבים המוקדמים של המשחק, משום שהיא משרתת שתי מטרות חשובות: היא מזיזה את המלך למקום מוגן יותר מאשר מרכז הלוח בו התחיל להתפתח הקרב, והיא מביאה את הצריח לעמדת התקפה טובה יותר במרכז הלוח. במקרים מסוימים עלולה הצרחה שאיננה מחושבת כראוי, להביא למילכודו של המלך ולהפסד במשחק. לדוגמה, אם לאחר ההצרחה השחקן המצריח מביא את המלך שלו לפינת הלוח ולאחר מכן מצמיד את הצריח למלך ולא מזיז מתחילת המשחק את הרגלים שמלפני המלך השחקן חושף את המלך שלו לסיכון למט חנק.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **הצרחה** |
| ויקישיתוף תמונות ומדיה בוויקישיתוף: **הצרחה** |

| שחמט |
| --- |
| שלבי המשחק | פתיחה • מציעה • סיום |  |
| כלי המשחק | מלך • מלכה • צריח • רץ • פרש • רגלי |
| חוקי המשחק | שח • הצרחה • הכתרה • הכאה דרך הילוכו • מט • פט • תיקו |
| אסכולות שחמט | האסכולה הרומנטית בשחמט • האסכולה המודרנית • האסכולה ההיפרמודרנית |
| תת-תחומים משיקים | שחמט בהתכתבות • חידת שחמט • בעיית שחמט • וריאציות של משחק השחמט • תוכנת שחמט • בליץ |
| שונות | פיד"ה • האיגוד הישראלי לשחמט • שחמט בישראל • שעון שחמט |
| ראו גם פורטל שחמט • קטגוריית שחמט |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007549208805171
* LCCN: sh97007763

 |

הערות שוליים
------------

1. ↑  Federația Română de Șah, עמוד 1178 (ברומנית)
פובליוס ורג'יליוס מארו
**יום השירה העולמי** (באנגלית: **World Poetry Day**) נחגג ב-21 במרץ והוכרז על ידי ארגון החינוך והתרבות של האו"ם (UNESCO) במהלך הוועידה הכללית ה-30 בפריז בשנת 1999 במטרה לקדם את הקריאה, הכתיבה, הפרסום והחינוך של השירה ברחבי העולם. "במטרה לתמוך במגוון הלשוני באמצעות ביטוי פיוטי והגברת ההזדמנויות לשפות בסכנת הכחדה, לתת הכרה ודחיפה חדשה לתנועות השירה הלאומיות, האזוריות והבינלאומיות".឴឵឴

היסטוריה
--------

לפני הכרזתו הרשמית של האו"ם יום השירה הבינלאומי נחגג בתחילה באוקטובר, יום הולדתו של המשורר הרומי ורגיליוס. המסורת לשמור על תאריך אוקטובר עבור חגיגות יום השירה הבינלאומי עדיין נשארה במדינות רבות. הממלכה המאוחדת משתמשת בדרך כלל ביום חמישי הראשון של חודש אוקטובר.

קישורים חיצוניים
----------------

ויקישיתוף מדיה וקבצים בנושא **יום השירה העולמי** בוויקישיתוף
* 

* אתר האינטרנט הרשמי של יום השירה העולמי (בצרפתית)

* אתר האינטרנט הרשמי של יום השירה העולמי (בספרדית)

* אתר האינטרנט הרשמי של יום השירה העולמי (ברוסית)

* אתר האינטרנט הרשמי של יום השירה העולמי (בסינית)

* אתר האינטרנט הרשמי של יום השירה העולמי (בערבית)

* אתר האינטרנט הרשמי של יום השירה העולמי (באנגלית)
* האתר של ארגון החינוך והתרבות של האו"ם

הערות שוליים
------------

1. ↑  World Poetry Day
**סינדרלה מן** (באנגלית: **Cinderella Man**) הוא סרט דרמה אמריקאי משנת 2005 בבימויו של רון הווארד. הסרט הוא סרט ביוגרפי, המתאר את סיפור חייו של המתאגרף הנודע ג'יימס ג'יי בראדוק, אותו מגלם ראסל קרואו. לצידו שיחקו רנה זלווגר ופול ג'יאמטי, שזכה בפרס גילדת שחקני המסך לשחקן המשנה הטוב ביותר.

עלילת הסרט
----------

ג'יימס ג'יי בראדוק (ראסל קרואו) הוא עובד קשה יום, שבעבר היה מתאגרף אירי אמריקני מניו ג'רזי. הוא נאלץ לוותר על האיגרוף לאחר ששבר את ידו בזירה. זוהי הקלה לאשתו, מיי (רנה זלווגר), שסולדת מהאלימות במקצוע שבחר, אך יודעת כי בלעדי האיגרוף לא יהיה להם מקור פרנסה אחר.

כשארצות הברית נכנסת לשפל הגדול, בראדוק נאלץ לעבוד עבודת כפיים לפרנסת משפחתו. המנהל הוותיק של בראדוק, ג'ו גולד (פול ג'יאמטי), מציע לו לחזור לזירה במטרה להשיג כסף. אך הוא מפסיד בקרב וסופג קריאות בוז מהקהל.

כשבראדוק מצליח לקבל תחרות נוספת הוא מפתיע את המומחים בניצחון מול יריב הנחשב חזק ממנו בהרבה. הוא סבור כי ידו נרפאה לגמרי והוא כשיר לחזור לזירה. בניגוד לרצונה של אשתו, בראדוק מקבל את ההצעה של גולד לחזור לזירה. מיי מתרעמת על ניסיונו של גולד להרוויח מבעלה עד שהיא מגלה כי גם גולד ואשתו נמצאים במצב כלכלי קשה.

בראדוק מקבל הזדמנות להיאבק מול אלוף העולם במשקל כבד, מקס בר (קרייג ביירקו), בעוד שהוא ממשיך לצבור ניצחונות. לבסוף הוא מצליח להביס את בר ולהפוך להיות אלוף העולם במשקל כבד.

ביקורות והכנסות
---------------

הסרט זכה בעיקר לביקורות חיוביות עם ציון גבוה על פי מדד האתר "Rotten Tomatoes". אך הסרט נכשל בקופות והכניס בארצות הברית רק 61,649,911 מיליון דולר לעומת תקציב ה-88 מיליון דולר. מחוץ לארצות הברית הסרט הכניס כ-46,890,000 מיליון דולר, מה שמסכם את הכנסותיו בכ-108,539,911 מיליון דולר.

פרסים
-----

הסרט היה מועמד לשלושה פרסי אוסקר, לשני פרסי גלובוס הזהב, לשני פרסי באפט"א ולשני פרסי גילדת שחקני המסך, זכה בפרס אחד מטעם גילדת שחקני המסך לשחקן המשנה הטוב ביותר.

דמויות
------

* ראסל קרואו – ג'יימס ג'יי בראדוק
* רנה זלווגר – מיי
* פול ג'יאמטי – ג'ו גולד
* קרייג ביירקו – מקס בר
* פאדי קונסידיין – מייק וילסון
* ברוס מק'גיל – ג'ונסטון
* דייוויד הובאנד – פורד בונד
* קונור פרייס – ג'יי בראדוק
* אריאל וולר – רוזי בראדוק
* פטריק לואיס – הווארד בראדוק
* רוזמרי דה ויט – שרה וילסון
* לינדה קאש – גברת גולד
* ניקולס קמפבל – ספורטי לואיס

קישורים חיצוניים
----------------

* 

* "סינדרלה מן", במסד הנתונים הקולנועיים IMDb (באנגלית)

* "סינדרלה מן", באתר נטפליקס

* "סינדרלה מן", באתר AllMovie (באנגלית)

* "סינדרלה מן", באתר Rotten Tomatoes (באנגלית)

* "סינדרלה מן", באתר Box Office Mojo (באנגלית)

* "סינדרלה מן", באתר Metacritic (באנגלית)

* "סינדרלה מן", באתר אידיבי

* "סינדרלה מן", באתר דיסני+ סרטים (באנגלית)

* "סינדרלה מן", באתר Hulu סרטים (באנגלית)

* "סינדרלה מן", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4912434-1
* LCCN: no2005051189
* VIAF: 176460736
* WorldCat (עם VIAF): 176460736

 |
הרפובליקה העממית של סיןהרפובליקה העממית של סין
זהו שם סיני; שם המשפחה הוא ואנג. 
**ואנג השנג** (נולד ביוני 1961) הוא פוליטיקאי סיני, המכהן כסגן מנהל נציבות הבריאות הלאומית, מזכיר סניף המפלגה הקומוניסטית של סין ומנהל נציבות הבריאות המחוזית של חוביי וחבר בוועדה המחוזית של המפלגה במחוז חוביי.

ביוגרפיה
--------

וואנג נולד במחוז צ'ינגיואן, באודינג, חוביי, ביוני 1961. לאחר חידוש בחינת הכניסה הלאומית לקולג', הוא למד, ואז עבד, באוניברסיטה הרפואית של טיאנג'ין. הוא הצטרף למפלגה הקומוניסטית של סין ביוני 1984. 

הייתה לו משימה קצרה בנציבות החינוך העירונית של טיאנג'ין ולוועדת החינוך והבריאות העירונית של טיאנג'ין. באוגוסט 2005 הועלה לתפקיד מזכיר המפלגה של האקדמיה לאמנויות יפות בטיאנג'ין, תפקיד אותו מילא עד מאי 2008, אז מונה למזכיר המפלגה של לשכת הבריאות של טיאנג'ין, ששמה שונה בשנת 2014 לנציבות הבריאות והתכנון המשפחתי בעיר טיאנג'ין. בדצמבר 2014 הוא הפך לסגן מנהיג מחלקת התעמולה העירונית של המפלגה בטיאנג'ין. 

באוגוסט 2016 מונה לסגן מנהל וחבר בקבוצת המנהיגות המפלגתית, לנציבות הבריאות והתכנון המשפחתית, כראש רפורמה בתחום הבריאות, מינהל רפואי ובריאות ראשונית. כמו כן שימש כמנהל המשרד לרפורמה בבריאות תחת מועצת המדינה. 

בתחילת פברואר 2020 הועבר וואנג למחוז חביי המרכזי בסין ומונה לחבר הוועדה המחוזית של המפלגה בחביי ב-8 בפברואר. ב-10 בפברואר הודחו ג'אנג ג'ין, מזכיר סניף המפלגה של נציבות הבריאות המחוזית חביי ומנהלה ליו יינגז'י מתפקידם, ושני התפקידים אוישו על ידי וואנג השנג, שהחל לרכז את המאבק בהתפרצות הנגיף הקורונה במדינה.

קישורים חיצוניים
----------------

* ביוגרפיה של ואנג השנג, באתר Chinadaily.com

הערות שוליים
------------

1. ↑  "Coronavirus Live Updates: The Illness Now Has a Name COVID-19". *nytimes.com*. 11 בפברואר 2020. נבדק ב-12 בפברואר 2020. `{{cite news}}`:  (עזרה)
2. 1 2  Jiang Chenglong (8 בפברואר 2020). "Wang Hesheng appointed as new official for Hubei province". *chinadaily.com*. נבדק ב-12 בפברואר 2020. `{{cite news}}`:  (עזרה)
3. ↑  Zhong Yuhao (钟煜豪) (8 בפברואר 2020). 王贺胜履新湖北省委常委前，已赴鄂工作多日. *thepaper.cn* (בסינית). נבדק ב-12 בפברואר 2020. `{{cite news}}`:  (עזרה)
4. ↑  "Top Hubei health officials removed from office". *chinadailyasia.com*. 11 בפברואר 2020. נבדק ב-12 בפברואר 2020. `{{cite news}}`:  (עזרה)
שגיאות פרמטריות בתבנית:מקורות   
פרמטרי חובה [ נושא ] חסרים 



**כניעתה של ברדה** (בספרדית: **La Rendición de Breda**) היא תמונה של הצייר הספרדי דייגו ולסקס. הוא צייר אותה בין השנים 1634–1635, כשהוא מושפע מסיור שערך באיטליה בלוויית המרקיז אמבריו ספינולה, גנרל מג'נובה שכבש את העיר ברדה בארצות השפלה (כיום בהולנד) ב-5 ביוני 1625, כחלק ממערכה שקיימו הפלנדרים (הנאמנים למלך ספרד) נגד ההולנדים שמרדו בבית הבסבורג. התמונה מוצגת כיום במוזיאון הפראדו במדריד.

רקע היסטורי
-----------

תפיסתה של ברדה ב-1625 הייתה אחת ההצלחות הצבאיות הבודדות של הספרדים בשלבים המאוחרים של מלחמת שמונים השנים. גנרל בצבא ספרד, הגנואי אמבריו ספינולה, כבש את ברדה כנגד הוראות מפקדיו. קודם לכיבוש הממשלה הספרדית החליטה שמצור כנגד הערים המבוצרות בארצות השפלה יהיה מהלך שגוי ובזבזני, ולכן ביקשה להסתפק בהטלת מצור כלכלי על הולנד, במקום הפעלת כוחות צבאיים. 
עם זאת ספינולה נטל את חייליו ותקף את העיר. מעבר ללחימה עצמה, היה מדובר גם במאבק אישי או תחרות אישית בין ספינולה מטעם הספרדים מול הגנרל נסאו ההולנדי. 
נסאו נפטר במהלך הלחימה, ויורשו לא הצליח לעמוד במצור שהטיל ספינולה ונכנע במאי 1625.
ארבע שנים לאחר מכן (1629) התלווה ולסקז לספינולה לטיול באיטליה. ספינולה נפטר ב-1630, וברדה נכבשה מחדש על ידי ההולנדים ב-1637.
ולסקז צייר את כניעתה של ברדה הן כאקט לאומי, אך בעיקר כהומאז' לספינולה, שבעת שהכיר אותו במסגרת אותו טיול לאיטליה, תהילתו הייתה מאחוריו כתוצאה מכישלון של המצור על קזאלה מונפראטו במסגרת מלחמה בין ספרד לצרפת בצפון איטליה.

הציור
-----

"כניעתה של ברדה" הוא ציור אחד מבין סדרה בת 12 ציורי ניצחונות של המלך הספרדי פליפה הרביעי, התלויים ב"סלון הממלכות" בפלסיו דה בן רטירו במדריד. הציור מתאר את הטקס הפורמלי של מסירת מפתח העיר ב-8 ביוני 1625, כשלושה ימים לאחר הכניעה. 
מעבר לתהילה הספרדית הכללית והאישית של ספינולה, הכניעה מאופיינת על ידי הציור כאקט תרבותי שבו הכובש הספרדי מקבל את כניעת ההולנדים תוך שמירה על כבודם והימנעות מנקמה. לפי דיווחים שאינם באים לידי ביטוי בתמונה, ספינולה הצדיע לנכנעים ושיבח אותם על עמידתם האיתנה. העובדה שוולסקז נועץ עם ספינולה קודם הציור, הופך את התמונה למדויקת יותר היסטורית ביחס לתמונות דומות באותה תקופה. מאידך יש מטילים ספק בהתרחשות כולה, דהיינו כי אין מדובר בכניעה אלא בהסכם מדיני בה הועברה ברדה ונערך לא אחרי לחימה, ועל כן הצגת האבירות הספרדית אינה במקומה. חוסר הדיוק מתבטא בציור למשל בכך שבאותה תקופה השתמשו כבר ברובים, ולכן לא נעשה שימוש בחניתות המצוירות וכן באיורם של נציגי הבסבורג (הכתר הספרדי) כספרדים, בעוד שהם (לרבות ספינולה) היו זרים.

רבים מקשרים בין כניעתה של ברדה לבין פסיפס אלכסנדר מפומפיי, ורואים בכניעתה של ברדה מעין פרפרזה על הפסיפס המתאר את הקרב באיסוס בין אלכסנדר מוקדון לדריווש השלישי. כך למשל, אלמנטים דוגמת רקע החניתות והיד המושטת מופיעים בשני הציורים. הביוגרף של ולסקס, היסטוריון האומנות הגרמני, קארל יוסטי, ציין כי שתי יצירות האומנות מאנישות אירוע היסטורי באמצעות התמקדות ברגש הנסוך על פניהן של הדמויות המרכזיות.

קישורים חיצוניים
----------------

ויקישיתוף מדיה וקבצים בנושא **כניעת ברדה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15673670w (data)
* GND: 4491728-4
* LCCN: no2008162210
* RKDimages ID: 223310
* SUDOC: 145821307
* VIAF: 306062542
* WorldCat (עם VIAF): 306062542

 |
**אורי שאלתיאל** (נולד ב-1970) הוא עיתונאי ועורך ישראלי.

ביוגרפיה
--------

שאלתיאל נולד בירושלים, בנם של העיתונאית והקריינית כרמית גיא ופרופ' אלי שאלתיאל.

שאלתיאל החל את הקריירה העיתונאית שלו בתחילת שנות ה-90, במדור הספורט של היומון "חדשות". בשנת 1999 היה ממקימי את שבועון הכדורגל "ראשון". בשנים 2004–2005 שימש כעורך השבועון הירושלמי "כל העיר". בראשית 2006 מונה לעורכו של המקומון התל אביבי "העיר".

בשנת 2010 עזב שאלתיאל את "העיר", ומונה לתפקיד העורך הראשי הראשון של מגזין התרבות החדש "טיים אאוט ירושלים", המהדורה ירושלמית של Time Out תל אביב. במאי 2011, כשנה לאחר פרסום הגיליון הראשון, הודיע יובל סיגלר, בעלי העיתון ומוציאו לאור, על סגירת המהדורה הירושלמית בשל חוסר כדאיות כלכלית.

חיים אישיים
-----------

שאלתיאל אב לשלושה ילדים.

הערות שוליים
------------

1. ↑  ענת באלינט, איתן מרקוביץ' מונה לעורך "העיר", באתר הארץ, 18 ביולי 2004
2. ↑  בועז גריילסמר, מינויים חדשים ברשת המקומונים של שוקן: אורי שאלתיאל - עורך "העיר"; אלעד ליפשיץ מונה לתפקיד עורך "כל העיר", באתר הארץ, 31 באוקטובר 2005
3. ↑  איתמר ב"ז, השבועון "טיים אאוט ירושלים" יפסיק את פעילותו והמערכת העיתונאית תפורק, באתר העין השביעית, 25 במאי 2011